নিজস্ব প্রতিবেদন:  মহম্মদ সামির পর এবার জাতীয় চ্যাম্পিয়ন ও  অর্জুনপ্রাপ্ত টেবিল টেনিস প্লেয়ার সৌম্যজিত ঘোষের ব্যক্তিগত জীবন নিয়ে নানা চাঞ্চল্যকর তথ্য প্রকাশ্যে। তাঁর বিরুদ্ধে বিয়ের প্রতিশ্রুতি দিয়ে সহবাস, প্রতারণা, গর্ভপাত করানোর অভিযোগ তুলেছেন বারাসতের এক নাবালিকা। তাঁর অভিযোগ, ২০১৫ সালে ফেসবুকে তাঁদের আলাপ হয়। তারপরই ঘনিষ্ঠতা। বিয়ের প্রতিশ্রুতি দিয়ে সৌম্যজিত সহবাস করেন তার সঙ্গে। অন্তঃসত্ত্বা হয়ে যাওয়ার পর বাঘাযতীনের ফ্ল্যাটে ওষুধ খাইয়ে গর্ভপাত করানো হয় বলেও অভিযোগ।